|  |  |
| --- | --- |
|  | **EELNÕU** |
|  | 28.04.2023 nr 2-4/23/258 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Arvamuse andmine Lasila IV uuringuruumi geoloogilise**  **uuringu loa taotluse kohta** |
|  |
| Tapa Vallavolikogu tutvus Keskkonnaameti poolt 28.03.2023 kirjaga nr DM-124114-4 saadetud Osaühing T.A.K.Ehitus (registrikood 10177159) Lasila IV uuringuruumi geoloogilise uuringu loa taotlusega (edaspidi *uuringuluba*) (registreeritud 15.11.2022 nr 6-4/22/2325-1).  Osaühing T.A.K.Ehitus taotleb uuringuluba Tapa vallas Piisupi külas riigiomandisse kuuluvatel katastriüksusel Piisupi karjäär (katastritunnus 78701:001:0106). Taotletava loa kehtivusajaks on kaks aastat. Lähim elamu asub uuringuruumist ligikaudu 1,2 km kaugusel lõunas.  Uuringuruumi nimetus on Lasila IV uuringuruum ning taotletava uuringuruumi teenindusmaa pindala on 8,28 ha. Uuringu käigus plaanitakse rajada kuni 25 uuringukaeveõõnt sügavusega kuni 6 m. Uuritavateks maavaradeks on kruus ja liiv. Uuringuloa taotluse kohaselt on Osaühingul T.A.K.Ehitus huvi uuringute lõppemisel kaevandamisloa taotlemiseks.  Piisupi karjäär katastriüksus asub Tapa valla üldplaneeringu kohaselt rohevõrgustiku alal. Rohevõrgustiku toimimise tagamine on omavalitsuse ülesanne ning selle ülesande täitmiseks on üldplaneeringuga seatud tingimused, mille täitmist peab omavalitsus tegevuste lubamisel järgima (planeerimisseadus § 75 lg 1 p 10). Juhul, kui Osaühing T.A.K.Ehitus otsustab pärast geoloogiliste uuringute läbiviimist kaevandamisluba taotlema hakata, peab taotleja arvestama, et omavalitsus ei saa anda nõusolekut tegevustele, mille puhul ei ole tõendatud, et need ei oma negatiivset mõju rohevõrgustiku toimimisele.  Rohevõrgustiku toimimise tõendamiseks peab taotleja olema valmis koostama vastavasisulise eksperthinnangu. Eksperthinnang peab sisaldama ala väärtuste ja rohevõrgustiku kui terviku toimimise kirjeldust, kavandatava tegevuse mõju analüüsi (soovitatavalt koos maastikuanalüüsi skeemidega), järeldusi mõju kohta ning leevendusmeetmete soovitusi. Analüüsi tulemusel peab selguma, kas ettevõtte poolt kirjeldatud tootmisprotsessi korral säilib rohevõrgustiku toimimine või on mingil ajal piirkonda vaja nt asenduskoridori. Eksperthinnangu koostamisse peab olema kaasatud ekspert, kellel on varasem kogemus rohevõrgustiku analüüside teostamise osas.  Lähtudes eeltoodust ja kohaliku omavalitsuse korralduse seaduse § 22 lõikest 2, maapõueseaduse § 27 lõikest 7, Tapa valla üldplaneeringust ja geoloogilise uuringu loa taotlusest:   1. Nõustuda Osaühingule T.A.K.Ehitus Lasila IV geoloogilise uuringu loa väljastamisega Piisupi karjäär kinnistule Piisupi külas Tapa vallas. 2. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
|  | | |
| Eelnõu ja seletuskirja koostaja | Keskkonnaspetsialist Mailis Sepp |
| Eelnõu esitaja ja ettekandja | Keskkonnaspetsialist Mailis Sepp |